Predkladacia správa

Na rokovaní vlády Slovenskej republiky 21. novembra 2001, bolo uznesením vlády SR č. 1099 k odpočtu plnenia úloh uznesenia vlády SR č. 363/2001 a 366/2001                        k 30. septembru 2001 v bode C.4 uložené ministrovi práce, sociálnych vecí a rodiny v spolupráci s ministrom financií, ministrom vnútra a ministrom zdravotníctva pravidelne polročne predkladať na rokovanie vlády informačnú správu zameranú na výsledky vyhľadávania a potierania  nelegálnej práce a na nelegálneho zamestnávania za 2. polrok 2005.

 	Predkladaný materiál spracoval Národný inšpektorát práce a Ústredie práce, sociálnych vecí a rodiny na základe poznatkov inšpektorátov práce a podkladov úradov práce, sociálnych vecí a rodiny, Ministerstva financií Slovenskej republiky,  Ministerstva vnútra Slovenskej republiky a Ministerstva zdravotníctva Slovenskej republiky.

Informácia  je zameraná na organizačné a legislatívne východiská vyhľadávania a potierania nelegálnej práce a hodnotí poznatky orgánov oprávnených na výkon kontroly nelegálnej práce a nelegálneho zamestnávania a príslušných ministerstiev.

 Poznatky v oblasti vyhľadávania a potierania nelegálnej práce budú využité v ďalšej inšpekčnej činnosti a kontrolnej činnosti úradov práce, sociálnych vecí a rodiny, Ústredia práce, sociálnych vecí a rodiny a zúčastnených ministerstiev.